એસએસસીની પરીક્ષા ચાલુ હોવા છતાં દેવ ઉપાધ્યાય નામનો એક યુવાન ફૂટબોલના ગ્રાઉન્ડ પર પહોંચી ગયો હતો. છેલ્લા છ વર્ષથી ફૂટબોલની રમતમાં રસ લઈ રહેલો આ યુવા ખેલાડી કહે છે, ‘મારી પરીક્ષાનું કોઈ ટેન્શન નથી, કારણ કે ફૂટબોલમાં મને ખૂબ રસ છે, એક પૅશન છે.’ તે માને છે કે જો ગુજરાતના યુવા ખેલાડીઓને સારું કોચિંગ મળે અને સારા મેદાનો અને સુવિધા મળે તો ગુજરાતી ખેલાડીઓ ફૂટબોલમાં નામ રોશન કરી શકે તેવું ટેલેન્ટ ધરાવે છે. પાર્થરાજ બોરીચા નામનો ખેલાડી કહે છે, ‘ગુજરાતની યુવા પેઢી માત્ર ક્રિક્રેટમાં જ રસ લે છે એવું નથી. હવે ફૂટબોલ જેવી અન્ય રમતો પ્રત્યે તેમનો રસ વધી રહ્યો છે જુઓ અહીં કેટલા યુવાનો આવ્યા છે.’